Document ID: 32004R0659

32004R0659
L 104/95
JURNALUL OFÍCIAL AL UNIUNII EUROPENE
REGULAMENTUL (CE) NR. 659/2004 AL COMISIEI
din 7 aprilie 2004
de modificare a Regulamentului (CE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele informații contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 4 alineatul (4), articolul 5 alineatul (5) și articolul 6 alineatul (2),
întrucât:
(1)
Prin Regulamentul (CE) nr. 660/2004 din 7 aprilie 2004 de modificare a anexei la Regulamentul nr. 79/65/CEE al Consiliului privind lista diviziunilor (2), diviziunea unică din Belgia s-a împărțit în această anexă în trei subdiviziuni. Este, prin urmare, necesară introducerea în anexa I la Regulamentul (CEE) nr. 1859/82 al Comisiei (3) numărul de exploatații cu evidență contabilă proprie pe fiecare subdiviziune în Belgia.
(2)
Evoluția procedurilor de furnizare și de control al datelor a făcut caduc raportul de execuție a planului de selecție a exploatațiilor participante prevăzut la articolul 6 din Regulamentul (CEE) nr. 1859/82. Este, prin urmare, necesar să se elimine articolul 6 și anexa II din Regulamentul (CE) nr. 1859/82.
(3)
Este necesar să se modifice Regulamentul (CE) nr. 1859/82 în consecință.
(4)
Măsurile prevăzute în prezentul regulament sunt în conformitate cu avizul Comitetului comunitar pentru rețeaua de informații contabile agricole,
ADOPTĂ PREZENTUL REGULAMENT:
Articolul 1
Regulamentul (CE) nr. 1859/82 se modifică după cum urmează:
1.
articolul 6 se elimină;
2.
anexa I se modifică în conformitate cu anexa la prezentul regulament;
3.
anexa II se elimină.
Articolul 2
Prezentul regulament intră în vigoare în a șaptea zi de la publicarea în Jurnalul Oficial al Uniunii Europene.
Se aplică începând cu exercițiul contabil 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 aprilie 2004.

Labels: 19
6